Man in bewegende voertuig doodgeskietFoto: ER24 ŉ Man is Dinsdag helder oordag in ‘n bewegende voertuig in Sandton, Johannesburg doodgeskiet. Russel Meiring, woordvoerder van ER24, het gesê paramedici is omstreeks 12:15 na die toneel in Bowlinglaan ontbied waar hulle ŉ voertuig langs die pad aangetref het. Volgens Meiring was ŉ man, vermoedelik in sy 40’s, agter die stuurwiel van die voertuig. Hy het verskeie skietwonde opgedoen en het reeds aan sy wonde beswyk. Meiring het gesê daar word beweer dat ŉ onbekende aantal mense op die man losgebrand het en veroorsaak het dat hy beheer oor die voertuig verloor het. Foto: ER24 Kapt. Allie Kodisang, woordvoerder van die polisie, het aan Maroela Media bevestig dat ŉ skietvoorval in Sandton plaasgevind het, maar hy kon nie onmiddellik meer inligting oor die voorval gee nie. Maroela Media wag op verdere terugvoer. Die verkeer in die gebied is erg ontwrig weens die voorval. Lees die opvolg hier